Datamaskinens+historie

I dag er det nesten utenkelig for oss å leve uten datamaskiner. Men den ”luksusen” vi har i dag, har tatt mange år å utvikle. Den begynte med at man prøvde å finne hjelpemidler til matematiske beregninger. Når vi var i Sience Museum, var det utstilt kulerammer, så man kan jo si at det var tidenes første datamaskin, for det var det første hjelpemiddelet man brukte. Etter hvert, hovedsakelig etter 1940, ble elektroniske datamaskiner tatt i bruk. I 1935 prøvde Charles Babbage å konstruere en dampdrevet hullkortmaskin. Hvis han i tillegg hadde klart å bygge den, så hadde den kunnet regne ut det samme som moderne datamaskiner gjør i dag, bortsett fra at det ville tatt veldig mye lenger tid. Før 1940 årene ble det også konstruert maskiner som brukte elektrisk styrke til å representere tall. Og det var først etter 1940 at de digitale maskinene ble konstruert. Disse var basert på elektroniske komponenter.

Rundt 40-50 tallet var det vanlig med såkalte stormaskiner. Disse krevde mye plass og mye penger. Ofte måtte flere firmaer ”spleise” på en maskin. De største forbrukerne av disse maskinene var stort sett store institusjoner innenfor forskning og statistikk.

Det var minimaskinene som tok over for stormaskinene. Om de var så mini, kan man jo diskutere, men de var betraktelig mindre enn maskinene som ble brukt tidligere. Det var på 1960 tallet at disse maskinene tok over. De var lettere og billigere å produsere, derfor var de også lettere å skaffe seg for firmaer. En av minimaskinene som ble produsert var PDP-8 av DEC. Det var en 12-bits maskin med bare 4096 maskinord i hukommelsen. Og kostet ca 16000 amerikanske dollar. Det er den på bildet, og så kan man jo diskutere om det kan kalles en minimaskin, og om den var rimelig.



Den første mikroprosessoren kom til verden i 1971. Det var Intel 4004 med maskinord på 4 bit. Nå var det også mulig å få fullstendig CPU på en silisiumbrikke. De første mikroprosessordatamaskinene var små og rimelige maskiner som ofte ble kalt hjemmedatamaskiner, rett og slett fordi de var beregnet på hobbymarkedet. Men de ble også brukt i profesjonelle sammenhenger, siden de hadde både skriveprogram og regneark. De første mikroprosessordatamaskinene ble produsert på 80 tallet. Etter det har utviklingen bare gått en vei, oppover. Mot de maskinene vi har i dag.

I dag bruker vi ikke lenger datamaskinene til å regne med. Det har vært en utrolig utvikling siden de første maskinene. Utviklingen har gått så fort at til og med jeg husker de tidene da man måtte ”ringe” til internett. I dag er det nesten utenkelig å bruke en datamaskin uten å koble den til nettet.

Internett er ganske enkelt et datanettverk som gjør det mulig for alle datamaskinene i verden å kommunisere med hverandre. Utviklingen av internettet startet i 1968 og var hovedsakelig et samarbeid mellom forskningsmiljøer i USA, England og faktisk et i Norge. Etter hvert koblet flere Forskere seg på i USA og nettet fortsatte å utbre seg.

I dag er det ingen spesiell eier av internettet, det er en sammenkobling av nett som drives av stort sett teleselskaper og lignende. Med andre ord: Fra Datamaskinens fødsel til i dag har det skjedd mye, vi har gått fra å regne med hullkort til å sende ting som ville tatt kanskje flere måneder å sende til andre siden av jorda på et blunk!

Kilder:
[] []